Ciolacu, înainte de adoptarea „ordonanței trenuleț”: „Nu vreau să fiu popular, ci eficient. Către companii - plătiți toți sau plecați!”
Guvernul s-a reunit luni, 30 decembrie, pentru a aproba așa-numita „ordonanță trenuleț”. Măsurile de austeritate propuse de Executiv conțin tăieri de peste 126 de miliarde de lei, mai ales prin înghețarea salariilor și pensiilor și eliminarea sporurilor, inclusiv pentru ore suplimentare. În plus, există câteva creșteri de taxe și eliminări de facilități fiscale. Atât sindicatele, cât și patronatele au fost nemulțumite.